პისალადიერი

პისალადიერი () ― პროვანსის რეგიონისა  და საფრანგეთის ქალაქ ნიცისთვის დამახასიათებელი, ბრტყელი პურისგან მომზადებული კერძი, რომელსაც ხშირად ადარებენ პიცას. მისი ცომი კლასიკურ პიცა მარგარიტაზე სქელია. ნიცაში ტრადიციული ტოპინგი, როგორც წესი, კარამელიზებული (თითქმის პიურედ ქცეული) ხახვი, შავი ზეთისხილი და ანჩოუსებია.Julia Child (1961) Mastering the Art of French Cooking Vol. 1, Alfred A. Knopf, New York

 ეტიმოლოგია 
სიტყვის ეტიმოლოგია, როგორც ჩანს, ლათინური სიტყვიდან „piscis“ (თევზი) მომდინარეობს, რომლისგანაც თავის მხრივ წარმოიშვა „pissalat“, რაც მარილიან თევზს ნიშნავს.Benvenuto, Alex. Les cuisines du Pays niçois, Serre éditeur. Nice: 2001. 

პირველი წერილობითი რეცეპტი 879 წლისაა და პროვანსში აღმოაჩინეს. ეს ძველი რეცეპტი მოიცავდა ხახვს და „pissalat“-ს, რაც ადასტურებს, რომ სახელი ანჩოუსის პიურესგან მომდინარეობს.

 ინგრედიენტები 
პისალადიერის ცომი, როგორც წესი, უფრო სქელია, ვიდრე კლასიკური პიცა მარგარიტას (ანუ პიცა ალ ტალიოს) ცომი, ხოლო ტრადიციული ტოპინგი კარამელიზებულ ხახვს, შავ ზეთისხილსა და ანჩოუსის პასტას მოიცავს. ანჩოუსი შესაძლოა მთლიანი სახითაც იყოს კერძში.

საფრანგეთში პისალადიერის სხვა ვარიანტებიც არსებობს, მაგ. პისალადიერი პომიდვრიანი ცომით ან ანჩოუსების გარეშე.

სქოლიო

კატეგორია:კერძები
კატეგორია:აპეტაიზერები
კატეგორია:საკვები
კატეგორია:კერძები ძირითადი ინგრედიენტებით
კატეგორია:კულინარია